Ernst Bjerknes

Ernst Wilhelm Bjerknes (født 19. april 1865 i Christiania, død 28. januar 1955 samme sted) var en norsk veiingeniør.
Utdannelse
Han studerte til ingeniør ved Kristiania tekniske skoles bygningsavdeling i 1887. Så tok han en grad i 1891 ved Technische Universität Berlin.
Jobb
Fra 1891 til 1897 jobbet han for Statens vegvesen, dels ved jernbanen. Så fulgte fem år ved Kristiania Opmålingsvæsen, før han i 1903 måtte steppe inn som konstituert (fungerende) reguleringssjef i Kristiania.  Han kritiserte kommunens  rette og kvadratiske reguleringsplan og gikk fra 1908 over til å drive for seg selv. Inspirert av wieneren Camillo Sitte (1943–1903), kunne han nå jobbe videre med en uregelmessig, organisk og slynget reguleringstanke.Ernst Wilhelm Bjerknes i Norsk Kunstnerleksikon. Han laget i 1916 planen for Lindern Haveby med buede gater.
Annet
Han satt i styret for Polyteknisk Forening 1908–13 og i byens formannskap 1911–13.Bjerknes, Ernst i Hvem er Hvem, 1930. Bjerknes var ivrig friluftsmann, blant de første som tok i bruk Nordmarka for rekreasjon og skigåing.Beate Muri, Skituristenes inntogsmarsj i Dagsavisen den 26. januar 2015. Ernst ble nummer fire i den første 5-mila i Kollen (Husebyrennet, 1888). Han utga også et par bøker om sin oppvekst og unge år i Oslo.
Familie
Han var sønn av fysiker Carl Anton Bjerknes (1825–1903) og Alette Koren (1837–1923) av slekten Koren.  Storebror Vilhelm Bjerknes (1862–1951) ble en kjent meteorolog. Ernst giftet seg i 1893 med Gunhilde Henrikke Graur (1863–99) og i 1901 med Marie Scharffenberg (1868–1934).Bjerknes, Ernst i Hvem er Hvem, 1948.

Utgivelser

 Referanser 

Kategori:Norske kartografer
Kategori:Norske veiingeniører
Kategori:Norske byplanleggere
Kategori:Norske skisportsutøvere
Kategori:Personer fra Oslo